section_heading: Povijest
paragraph_text: Ostaci vršaka koplja kao i pogrebni ostaci svjedoče o najmanje 4.000 godina nazočnosti Indijanaca. Osobito je važno 150 arheoloških lokaliteta kultura šumskih indijanaca (1000. pr. Kr.-1000. god.) s prvim dokazima poljoprivrede na poplavljenim ravnicama, te mnogim nalazima mumija, sandala, logorišta i otisaka bosih stopala u nedirnutim područjima špilja.